text: [{"text_idx": "#000001", "text": "Eitt smittandi \u00e6vinty\u0301r um bardagan millum virus og verjuskipan."}, {"text_idx": "#000002", "text": "A\u0301rini vi\u00f0 Koronu hava veri\u00f0 heilt serlig. Og ho\u0301ast vit nu\u0301 hava sagt virusinum og koronu farv\u00e6l, er li\u0301kt til, at fleiri heimsfarso\u0301ttir kunnu koma i\u0301 framti\u0301\u00f0ini."}, {"text_idx": "#000003", "text": "- Men hvat er eitt virus, i\u00f0 kann fa\u0301a allan heimin at berjast i\u0301mo\u0301ti s\u00e6r?"}, {"text_idx": "#000004", "text": "- Hvat er ta\u00f0, i\u00f0 veruliga hendir, ta\u0301 eitt sli\u0301kt virus dansar inn i\u0301 kroppin hja\u0301 okkum?"}, {"text_idx": "#000005", "text": "- Og hvat er sambandi\u00f0 millum S\u00f8rin, lyklasmi\u00f0in hja\u0301 kongi, og okkara verjuskipan?"}, {"text_idx": "#000006", "text": "Leikurin, KRI\u0301M ABC, samansjo\u0301\u00f0ar vi\u0301sindi og \u00e6vinty\u0301r og er ein upply\u0301sandi og undirhaldandi fer\u00f0 inn i\u0301 kroppin og heilt inn i\u0301 kyknurnar. KRI\u0301M ABC er eitt \u00e6vinty\u0301r um bardagan millum virus og verjuskipan - og eisini um S\u00f8rin og l\u00e6sta skattkamari\u00f0 hja\u0301 kongi."}, {"text_idx": "#000007", "text": "Teir ba\u0301\u00f0ir serfr\u00f8\u00f0ingarnir, Viralogos og Immunologos, fer\u00f0ast runt landi\u00f0 vi\u00f0 si\u0301num fyrilestri um virus. Virus eru allasta\u00f0ni og n\u00f8kur teirra kunnu gera okkum sju\u0301k. Ta\u0301 vit fa\u0301a kri\u0301m - hosta, snora og hava fepur - hv\u00f8r hja\u0301lpir okkum ta\u0301 at gerast fri\u0301sk aftur? Ju\u0301, ta\u00f0 ger okkara verjuskipan."}, {"text_idx": "#000008", "text": "Men har er onkur, sum heldur, at fyrilesturin um virus gott kundi veri\u00f0 eitt sindur meiri spennandi og \u00f8\u00f0rvi\u0301si. Og bra\u0301dliga sni\u0301kja S\u00f8rin smi\u00f0ur, kongur og tann vakra Hanna seg inn i\u0301 fyrilesturin ..."}, {"text_idx": "#000009", "text": "Leikurin er \u00e6tla\u00f0ur sum eitt i\u0301kast til samr\u00f8\u00f0u um kyknur og verjuskipan, virus og a\u00f0rar ho\u0301ttarnir, i\u00f0 kroppurin m\u00f8tir hv\u00f8nn dag."}, {"text_idx": "#000011", "text": "Fa\u0301 tey go\u0301\u00f0u ti\u0301\u00f0indini og tilbo\u00f0ini"}]